google/wiki40b huggingface dataset:
Rauddiviis

Rauddiviis (saksa Eiserne Division) (alguses ka Raudbrigaad) oli novembris 1918 peamiselt Saksamaa Keisririigi 8. armee vabatahtlikest kokku pandud vabakorpuse väekoondis (diviis), mida juhtis major Josef Bischoff. Rauddiviis koos Landeswehriga allus omakorda kindral Rüdiger von der Goltzile.
Alguses võeti Rauddiviisi liikmeks vaid I maailmasõjas Raudristi välja teeninud mehi.
Rauddiviis võitles muu hulgas Eesti Vabadussõjas Eesti rahvusvägede vastu ja sai lüüa.

Koosseis

Rauddiviis 1919. a juuni keskel:
Komandör: major Bischoff
Staabiülem: kapten Biese
1. jalaväerügement (major von Lossow)
1. pataljon
2. pataljon
3. pataljon
1. miinipildujakompanii
2. jalaväerügement (major von Kleist)
1. pataljon
2. pataljon
3. pataljon
2. miinipildujakompanii
3. jalaväerügement (kapten Poensgen)
1. pataljon
2. pataljon
3. pataljon
Jäägripataljon
3. miinipildujakompanii
MG-Scharfschützen-Abteilung Petersdorff (4 raskekuulipildujakompaniid+2 jalaväekompaniid+eskadron)
Ratsarügement (major Kanitz)
1. eskadron
2. eskadron
3. eskadron
4. eskadron
Suurtükiväerügement (major Arnim)
1. suurtükiväegrupp
1. kergepatarei (4 kahurit)
2. haubitsapatarei (2 haubitsat)
3. haubitsapatarei (2 haubitsat)
2. suurtükiväegrupp
4. haubitsapatarei (2 haubitsat)
5. haubitsapatarei (2 haubitsat)
6. haubitsapatarei (2 haubitsat)
3. suurtükiväegrupp
7. kahuripatarei (4 kahurit)
8. kahuripatarei (4 kahurit)
9. kahuripatarei (4 kahurit)
2 soomusautot
Lennudivisjon 427
2 soomusrongi
jm tagalateenistuse üksused.
Rauddiviisi jalaväepataljonides (sh jäägripataljonis) oli kolm jalaväekompaniid+üks raskekuulipildujakompanii.
Koosseisus ca 4000 meest.
Birze raudteepeatus

Birze raudteepeatus on raudteepeatus Alūksne–Gulbene raudteel Gulbene piirkonna Beļava vallas.
Peatus asub Gulbene raudteejaamast 4 ja Riia jaamast 215 km kaugusel. Seal kehtib oma peatusepõhine piletitariifide süsteem. Päevas võib seal peatuda neli rongi.
1. veebruarist 2011 on Birze nõudepeatus (rong peatub seal ainult siis, kui sinna on müüdud pilet või kui peatuses on ootajaid).
Peatus avati XX sajandi viiekümnendatel aastatel. Algselt kandis see nimesid Bērze ja Bērzi. Ootepaviljon püstitati sinna kaheksakümnendatel aastatel, aastal 2016 rajati selle asemele aga uus ootepaviljon.
Puhtam tootmine

Puhtam tootmine (inglise cleaner production) on strateegia tootmistegevuse ja toodete täiustamiseks, et vähendada neist tulenevaid riske inimestele ja ümbritsevale keskkonnale ning tõsta nende ökotõhusust.
Puhtama tootmise põhimõte on saaste vältimine, mida saavutatakse taaskasutuse, töötlemise, tehnoloogia muutmise, kontrollmehhanismide, ressursikulu vähendamise, materjalide asendamise jms teel.
Dogado

Dogado ehk Veneetsia hertsogiriik oli Veneetsia vabariigi nn "kodumaa-osa", mida juhtis Veneetsia doodž.
Dogado näol oli tegemist ühega Veneetsia valduste kolmest osast. Teised kaks olid Stato da Mar ("mereriik") ja Domini di Terraferma (maismaavaldused).
Dogado oli võrdne hertsogiriigiga (Ducato), nagu seda olid teised Itaalia linnriigid, mida valitsesid päritava tiitliga hertsogid.

Territoorium

Dogado territoorium koosnes esialgu Veneetsia linnast ja kitsas rannaribast Loreost kuni Gradoni. Hiljem nihkusid Dogado piirid kaugemale – lõunas ulatus ala Goroni, läänes Polesine ja Padovanoni, põhjas Trevisano ja Friulini ning idas Isonzo (sloveeni keeles Soča) jõeni.

Valitsemine

Kui arvata välja pealinn Veneetsia, mis oli faktiliselt omaette linnriik, oli Dogado jaotatud halduslikult üheksaks piirkonnaks (alustades põhjast): Grado, Caorle, Torcello, Murano, Malamocco, Chioggia, Loreo, Cavarzere ja Gambarare.
Varasemate tribuunide (rahva poolt valitud) ja gastaldide (vastas doodžile) asemel juhtis Veneetsia vabariigi ajal üheksast piirkonnast kaheksat tiitlit podestà kandev patriits. Vaid Grado piirkonda valitses krahv.
Gameet

Gameet on organismi sugurakk. Eristatakse kahte tüüpi gameete: munarakud ja seemnerakud. Gameetide ühinemisel saab tekkida sügoot, viljastatud munarakk, millest areneb soodsate tingimuste korral uus hulkrakne organism. Gameedid on mitmeski mõttes eripärased rakud. Nad erinevad keharakkudest, somaatilistest diploidsetest rakkudest kromosoomi arvu poolest. Sugurakud on haploidsed (kahekordselt vähenenud kromosoomistikuga) rakud. Samuti ei kuulu gameedid ühegi organismi koe koosseisu. Lisaks sellele on sugurakud nii öelda kehavõõrad - väljaspool suguelundeid või muid selleks ette nähtud kohti kutsuks nad esile keha kaitsereaktsiooni, immuunvastuse. Rakutuum on spermi mõõtmetega võrreldes suhteliselt suur, munaraku mõõtmetega võrreldes aga väike. Arengubioloogias väljendatakse seda tuuma-tsütoplasma suhtena. Spermis on nende mahuline vahekord umbes 1:1 (50%/50%), munarakus 1:1000, tavalises keharakus 1:100. Sugurakud tekivad täiskasvanud organismis mitoosi teel. Sugurakkude arengut nimetatakse gametogeneesiks. 
Sõna gameet etümoloogia on tulnud vanakreeka keelest. Gametes γαμέτης "abielumees" / gamete γαμετή "abielunaine".
Bo Carpelan

Bo Gustaf Bertelsson Carpelan (25. oktoober 1926 Helsingi – 11. veebruar 2011 Espoo) oli rahvusvaheliselt auhinnatud soomerootsi kirjanik. 
Oma esimese luuleraamatu avaldas ta 1946. aastal. 
Aastal 1960 sai Carpelan doktorikraadi filosoofias. 
Ta on kirjutanud peale luuletuste ka romaane ja lühijutte. Tema teosed on kirjutatud rootsi keeles.
Gundel Wittmann

Gundel Wittmann (18. september 1905 Berliin – 28. mai 1990 Berliin) oli Saksamaa naisjooksja.
22. augustil 1926 püstitas ta Braunschweigis naiste 100 m jooksu maailmarekordi 12,4.
Saksamaa meistrivõistlustel tuli ta 1924. aastal kolmandaks, 1925. aastal teiseks ja 1926. aastal esimeseks.
Ta kuulus spordiklubisse SC Charlottenburg.
Mikko Mäntysaari

Mikko Mäntysaari (sündinud 26. augustil 1954 Tamperes) on soome sotsiaalteadlane.
1981. aastal kaitses ta Tampere Ülikoolis magistrikraadi. 1991. aastal kaitses ta Tampere Ülikoolis doktorikraadi sotsiaaltöö alal väitekirjaga "Sosiaalibyrokratia asiakkaiden valvojana: byrokratiatyö, sosiaalinen kontrolli ja tarpeitten sääntely sosiaalitoimistoissa".
2001. aastast on ta Jyväskylä Ülikooli sotsiaaltöö professor. Aastatel 2002–2005 oli ta Jyväskylä Ülikooli ühiskonnateaduste teaduskonna dekaan.
Tema uurimused on peamiselt sotsiaalhoolekande rakendamisest, sotsiaaltöö meetodite hindamisest, rehabilitatsioonist ja pika-ajalisest töötusest.
Eesti keeles on talt ilmunud 1992. aastal "Sotsiaaltöö: sissejuhatus".
Absolut Vodka

Ajalugu

1879. aastal tutvustas "viinakuningas“ Lars Olsson Smith rootslastele oma „absoluutselt puhast viina“ (rootsi keeles „absolut rent brännvin"). Sõna „absoluutselt“ tulenes Smithi uuenduslikust viinadestilleerimise viisist: tavalise kolme või nelja korra asemel destilleeriti alkoholi enam kui sada korda. Tänu sellele võttele julges Smith oma vägijooki reklaamida kui parima maitsega täiesti puhast viina. Smithi loodud destilleerimisviisi kasutatakse tänapäevani.

Taassünd

1970ndatel otsustas Rootsi riigile kuuluv alkoholimonopol Vin & Spirit AB Lars Olsson Smithi elutöö taastada. Saja aasta juubeli lähenedes seati endale kõrged sihid: eesmärgiks võeti vallutada suurima konkurentsiga USA turg. USA rangete müügiseaduste tõttu võttis toote väljatöötamine aega, kuid 1979. aastal õnnestuti Bostonis välja tulla omanäolise Absolut Vodkaga. Lõpptulemuseks oli sinise kirjaga Rootsi traditsioonilise arstirohu pudel, mida dekoreeris Absolut Vodka looja Lars Olsson Smithi näopilt.
Absolut Vodkat hakati tootma Lars Olsson Smithi sünnikohas Åhusis. Selles külas destilleeritakse alkoholi „lõputult“ siiani.
2008. aastal ostis suurettevõte Pernod Ricardi Absolut Vodka tootemargi Rootsi riigilt 5,28 miljardi euro eest.

Omanäoline turundus

Algusaastad ei olnud Absolut Vodkale lihtsad: konservatiivne disain ei mõjunud ostjatele kutsuvalt. Kuulsus ning edu hakkas aga kasvava, kui välja tuldi innovatiivsete müügikampaaniatega. Suureks turunduslikuks eduks osutus koostöö kuulsate kunstnike ning artistidega. Pudelitele on isikupäraseid värvilahendusi pakkunud enam kui 500 kunstnikku, nende hulgas ka Andy Warhol. Absolut Vodkat kujutavale kunstile on pühendatud ka väljapanek Stockholmi Alkoholimuuseumis.

Margi iseärasused ja edu

Absolut Vodkat valmistatakse võimalikult looduslikul viisil. Teraviljaks on valitud Åhusi läheduses kasvav talinisu ning vesi muretsetakse kohalikust puurkaevust. Viljapõldu väetatakse minimaalselt ning lõppsaadus ei sisalda suhkruasendajaid. Rikkalikus, ent samas mahedas maitses on äratuntav teraline ja kuivatatud viljade mekk.
Rohkem kui 20 maitsevariatsiooniga Absolut Vodka on maailma üks kuulsamaid viinabrände. Suurimateks turgudeks on USA, Kanada, Saksamaa ja Ühendkuningriik. Absolut Vodka on viinadest kuulsaim müügiartikkel reisiostude valdkonnas. Toote globaalsust illustreerib fakt, et seda müüakse rohkem kui 150 turul.
Golden Valley maakond (Montana)

Golden Valley maakond (Golden Valley County) on maakond USA-s Montana osariigis. Geograafilised koordinaadid on 46°38' N, 109°17' W.
Maakonna halduskeskus ja suurim linn on Ryegate.
Maakonna pindala on 3046 km², millest 3 km² moodustab veepindala.
Elanike arv oli 2010. aasta rahvaloenduse järgi 884. Aastal 2000 oli elanikke 1042.

Ajalugu

Golden Valley maakond moodustati 8. märtsil 1920.
Carl Ferdinand Sigismund Walther

Carl Ferdinand Sigismund Walther (12. detsember 1857 Viru-Jaagupi – 25. juuni 1920 Alt-Döbern) oli Eesti vaimulik.
Õppis aastatel 1870–1873 Tartus gümnaasiumis, aastatel 1873–1877 Tallinna Kubermangugümnaasiumis. Tartu Ülikooli usuteaduskonnas õppis ta aastatel 1878–1881. Korporatsioon Neobaltia liige.
Prooviaastal oli ta Järva-Jaani Ristija Johannese koguduses. Ordineeriti 28. veebruaril 1882 Tallinnas õpetajaks.
Oli aastatel 1882–1918 Lüganuse Ristija Johannese koguduse õpetaja, olles aastatel 1904–1918 veel Narva-Alutaguse praostkonna praost. Lahkus aastal 1920 Saksamaale. Oli aastatel 1918–1920 Pritzeni koguduse õpetaja (Niederlausitzi piirkonnas, Brandenburgi liidumaa lõunaosas, Cottbusi lähedal). Suri Alt-Döbernis (Pritzeni lähedal).

Isiklikku

Tema isa Carl Friedrich Sigismund Walther oli Viru-Jaakobi koguduse õpetaja, õemees Christfried Otto Hörschelmann oli Kose Püha Nikolause koguduse õpetaja. Tema vanaisa Carl Sigismund Walther oli maalikunstnik, teine vanaisa Ferdinand Theodor von Gebhardt oli Järva-Jaani Ristija Johannese koguduse õpetaja (nagu ka onu Peter Bernhard Ferdinand von Gebhardt). Onu Eduard Karl Franz von Gebhardt oli maalikunstnik ja Düsseldorfi Kuns­ti­kadeemia professor.
Kristjan Moora

Kristjan Moora (sündinud 18. augustil 1964 Tallinnas) on kolonelleitnant ja Kaitseliidu Saaremaa maleva pealik.
Ta on lõpetanud Tartu Ülikooli bioloogia erialal 1989. aastal.
Tsässon

Tsässon on õigeusu külakabel Setumaal.
Kohtla-Järve Järve Gümnaasium

Järve Gümnaasium on üldhariduskool Kohtla-Järvel.
Kooli ajalugu algab 1921. aastal, mil Kohtla-Järve kaevanduse haridusseltsi eestvõttel rajati Kohtla-Järvele 4-klassiline algkool. Kool tegutses kahes barakkelamus 1937./1938. õppeaastani.
Aastal 1938 valmis Anton Soansi projekti järgi uus koolimaja, milles oli kohti 522 õpilasele. 
Koolimaja taha rajati spordiplats ja ujumisbassein mõõtmetega 110x20 meetrit. Spordiplatsi juurde rajati 1938. aastal ka tribüüniga laululava ning seal toimus 7. augustil 1938 Kohtla-Järve I laulupäev. Kooli ehitust rahastas AS Eesti Põlevkivitööstus. Õppetööd alustati selles majas 1939. aasta septembris. 
Praegu asub gümnaasium 1971. aastal valminud koolimajas Katse tänaval.
Ehitismälestiseks tunnistatud koolimaja oli kavas renoveerida ja sinna kavatseti luua Kohtla-Järve riigigümnaasium. Hoone renoveerimine riigigümnaasiumiks osutus liiga kalliks. Kohtla-Järve riigigümnaasium Pärna tänaval loodetakse avada 2019. aasta sügisel.

Kooli muuseum

Koolis asub muuseum. Muuseumi eelkäija oli Helgi Viirelaiu kooli juurde asutatud Lahingukuulsuste tuba.
Emil Carl Adolf Masing

Emil Carl Adolf Masing (25. mai 1839, Tartu – 17. veebruar 1898, Tartu) oli eesti arstiteadlane.
Õpetaja poeg. Õppis Tartu Ülikoolis farmaatsiat 1862–1863, töötas sealsamas õpetatud apteekrina 1868–1891.
Rutsiro ringkond

Rutsiro ringkond on 2. järgu haldusüksus (akarere) Rwanda Lääneprovintsis.
Rutsiro ringkonna alale jääb Bugarura saar Kivu järves.
Ringkonna halduskeskus on Rutsiro.
Ringkond jaguneb 13 sektoriks (imirenge): Boneza, Gihango, Kigeyo, Kivumu, Manihira, Mukura, Murunda, Musasa, Mushonyi, Mushubati, Nyabirasi, Ruhango and Rusebeya.
Rutsiro ringkonnas on 80 algkooli ja 14 keskkooli. Murundas on haigla.
Kasvatatakse banaani, kohvipuud, maisi, jahumaniokki, ube; peetakse veiseid, kodukitsi, lambaid, sigu, mesilasi.
Rutsiro ringkonda jääb Mukura metsakaitseala.
Stockholmi südalinn

Piirid

Stockholmi südalinna piiri moodustab põhiliselt vesi, nimelt Brunnsviken ja Ålkistan (piir Solnaga), Lilla Värtan (piir Danderydi ja Lidingö vallaga), Saltsjön (piir Nacka vallaga), Årstaviken, Liljeholmsviken ja Essingesundet (piir Söderortiga), Essingefjärden ja Tranebergssund (piir Västerortiga) ning Ulvsundasjön ja Karlbergskanalen (piir Solnaga). Solnaga on Stockholmi südalinnal ka maapiir piki vallapiiri.
Et Stockholmi südalinna piirid tulenevad kihelkonnapiiridest, kuulub selle alla ka Hammarbyledenist väljapoole jääv Södra Hammarbyhamneni linnaosa (sealhulgas Danviksklippan ja Hammarby Sjöstad), sest ta kuulub Sofia kihelkonna piiresse.

Maakonnad

Stockholmi südalinn jääb osalt Upplandi, osalt Södermanlandi maakonna piiresse. Põhjapoolses osas, mis kuulub Upplandi, elab 28,05 ruutkilomeetril 2004. aasta andmetel 179 185 elanikku (6388,06 in/km²), lõunapoolses osas Södermanlandi maakonnas 7,44 ruutkilomeetril 103 646 inimest (13 930,91 in/km²).

Postikohad

Südalinnas on postikohaks peamiselt Stockholm. Stockholm on postikohaks ka mõningates väiksemates piirkondades Söderortis.
Rahvusgalerii

Rahvusgalerii (inglise keeles National Gallery) on kunstimuuseum Londonis.
Rahvusgalerii kogudes on rohkem kui 2300 maali, suuremalt jaolt püsiekspositsioon. Kogud ulatuvad Cimabue varastest teostest (13. sajandist) impressionistideni. Eriti esinduslik on muuseumi Madalmaade, Itaalia vararenessansi ja 17. sajandi Hispaania maalikunsti kogu. Teiste Euroopa muuseumitega võrreldes on kogu väike, kuid ülevaatlik.
Muuseumi kollektsioon kuulub Suurbritannia kuningriigile ja põhikollektsiooni külastamine on kõigile tasuta. 2011. aasta seisuga oli Rahvusgalerii külastatavuselt maailma neljas muuseum. Seda edestasid üksnes Pariisis asuv Louvre, New Yorgis asuv Metropolitani muuseum ja Londonis asuv Briti muuseum. Sel aastal külastas muuseumi 5,25 miljonit inimest.

Ajalugu

Rahvuslikule kunstikogule pandi alus 1824. aastal, kui Briti valitsus ostis pankur John Julius Angersteinilt 38 olulist maali, sealhulgas Raffaeli ja Rembrandti teoseid. Aastatega kasvas kogu rikaste annetajate toel, kes kinkisid nii raha kui ka kunstiteoseid. Seega erineb Rahvusgalerii enamikust Mandri-Euroopa rahvusgaleriidest, mis said alguse mõne kuninga või vürsti kunstikogu natsionaliseerimisest.
Londoni kesklinnas asuva galerii peahoone projekteeris William Wilkins klassitsistlikus stiilis ja see valmis 1832–1838. See on kolmas Rahvusgalerii hoone, millest on muutumatult säilinud vaid fassaad, ülejäänud hoonet on tükkhaaval laiendatud ja uuendatud. Peahoonest vasakul asub uus 1991. aastal avatud Sainsbury tiib, mille projekteerisid arhitektid Robert Venturi ja Denise Scott Brown. Ruumipuuduse tõttu asutati 1897 Tate'i galerii, kus esitletakse briti kunsti.
Toomas Frey

Toomas Frey (sündinud 13. detsembril 1937 Põltsamaal) on eesti ökoloog, geobotaanik ja metsateadlane.

Elukäik ja teadustöö

Aastal 1961 lõpetas ta Eesti Põllumajanduse Akadeemia metsamajandusinsenerina. Bioloogiadoktor 1968.
Aastatel 1961–1963 ja 1966–1983 töötas ENSV Teaduste Akadeemia Zooloogia ja Botaanika Instituudis.
Professor 1979. Aastatel 1983–1990 ja 1991–1993 oli ta Tartu Ülikooli ökosüsteemide labori juhataja. 1995-2003 Eesti Maaülikooli korraline professor, emeriitprofessor 2003.
Toomas Frey oli aastatel 1988–1990 Eesti Rohelise Liikumise esimees. 
1990–1991 Eesti keskkonnaminister. 1990–1992 Eesti Kongressi ja Eesti Komitee liige. 
Ta on Eesti Ökoloogiakogu juhatuse esimees ja üks asutajaid. TA Looduskaitse Komisjoni liige, Eesti Ökoloogiakonverentside ja Ökoloogiapäevade initsiaator ja peamisi korraldajaid.
Tema algatusel rajati Vooremaa metsaökoloogia jaam.
Ta on muu hulgas uurinud produktsioonibioloogiat, ökoloogia teoreetilisi ja keskkonnakaitse praktilisi küsimusi.
Dickinsoni maakond (Kansas)

Ajalugu

Maakond moodustati 1857. aastal.
Väikearvutisüsteemi liides

SCSI-adapter

SCSI- laienduskaart on süsteemi tasandil paiknev liides ja ei ole oma ehituselt eraldiseisev laienduskaart ega kontroller vaid võrdväärne temaga ühendatud teiste SCSI-seadmetega. SCSI-adaptereid on väga erinevaid ja erinevate omadustega. SCSI-adapterid on ehitatud võimalikult optimaalselt ja nad on tagasiühilduvad paljude eelmiste põlvkondade seadmetega. SCSI-adapterid võivad toetada segmentatsiooni või olla mitme kanaliga. Mitmekanalilised SCSI-adapterid toetavad suuremat kogukiirust kogu siini kohta (igal kanalil võib olla maksimaalne siinikiirus). Kaardile võib olla sisse ehitatud vahemälu, mis võimaldab andmeid süsteemile edastada ilma vahepeal lisaseadmega ühendust võtmata ja kaardil võib olla RAID tugi.
Anker Jørgensen

Anker Jørgensen (13. juuli 1922 – 20. märts 2016) oli Taani poliitik, endine Taani peaminister ja välisminister.
Jørgensen sündis Kopenhaagenis jõukas peres Johannes Albert ja Maria Jørgenseni pojana. 1948 abiellus ta Ingrid Kvist Pederseniga (1922–1997). Abielust sündis 4 last.
Jørgenseni poliitikukarjäär algas varakult. 1950 sai ta ametiühingu liikmeks. 1968–72 juhtis ta Taani Tööliste Liitu. 1964 valiti ta Sotsiaaldemokraatide esindajana Folketingi saadikuks ja sinna valiti ta palju kordi tagasi.
5. oktoobril 1972 sai Jørgensen sotsiaaldemokraatide juhiks ja ühtlasi Taani peaministriks, kui varem neid ameteid pidanud tema erakonnakaaslane Jens Otto Krag otsustas poliitikast loobuda oma elu tipphetke saabumise järel, milleks oli Taani vastuvõtmine Euroopa Majandusühendusse. Peaministriks oli Jørgensen 14 kuud, mil parlamendivalimiste järel sai 19. detsembril 1973 selleks Venstre juht Poul Hartling, kelle erakonnal oli 175-kohalises Folketingis kõigest 22 kohta ja kes moodustas Taani ajaloo kõige väiksema kandepinnaga vähemusvalitsuse, sest teisi erakondi valitsuses polnudki. Pärast aastat opositsioonis sai Jørgensen 13. veebruaril 1975 taas peaministriks, moodustades oma vähemusvalitsuse. 1978 kaasas ta valitsusse Venstre, moodustades suure koalitsiooni majandusprobleemide lahendamiseks. Koalitsioon kestis 23. oktoobrini 1979, mil Venstre sellest lahkus. Jørgensen astus peaministrikohalt tagasi 10. septembril 1982 ja tema järglaseks sai Konservatiivse Rahvapartei juht Poul Schlüter, kuid Jørgensen jäi erakonna juhiks kuni 1987, mil ta astus selleltki kohalt tagasi ja tema järglaseks erakonnajuhi kohal sai Svend Auken.
Jørgensen oli tugev liider. Ta tugevdas Taani sotsiaalsüsteemi ja ühiskondlikku heaolu, kuid tema poliitika suurendas riigieelarve puudujääki tunduvalt ja see tõi kaasa suured välisvõlad.
1986. ja 1991. aastal oli ta Põhjamaade Nõukogu president.
1990 valiti Jørgensen aasta taanlaseks.
Ta on kirjutanud mitu autobiograafiat.
Jaunāmuiža mõis

Mõisa suurus

Bienenstammi andmetel oli mõisa suurus 1816. aastal 6 ja 1/2 adramaad, sellele allus 195 mees- ja 201 naishinge.
Aasta ehitaja

Aasta ehitaja on Eesti Ehitusettevõtjate Liidu välja antav aunimetus. Aunimetus määratakse aasta parimale ehitusjuhile.
Aunimetust antakse aastast 2009.
Étienne Gilson

Étienne Henry Gilson (13. juuni 1884 Pariisis - 19. september 1978 Auxerre'is, Yonne'i departemangus) oli prantsuse filosoof ja ajaloolane, medievist, keskaja filosoofia spetsialist. Tuntumaid neotomiste.
Robomarkets

Ajalugu

Euroopa maakler RoboForex (CY) Ltd asutati 2012. aastal.
2013 – sai CySEC litsentsi ja alustas tööd klientidega.
2016 – sai Limassoli Politsei jalgpallimeeskonna Ametlikuks sponsoriks ja on meeskonda toetanud sellest ajast alates.
2017 – ümberkorralduste käigus muutis uueks nimeks RoboMarkets Ltd. Samal aastal avas piirkondliku kontori Saksamaal. Lisaks sellele sai Ametlikuks sponsoriks "Starikovich-Heskes" meeskonnale Dakar 2017 rallil.
2018 – sai Ametlikuks sponsoriks Muay Thai võitlejale Andrei Kulebin, kes on kickpoksi maailmameister Valgevenest ja Leedu korvpalliklubile Zalgiris (Kaunas) hooajaks 2018-2019. Samal aastal avas esinduse Tšehhi Vabariigis Prahas, mis asub "Tantsivas majas" Rašínovo nábřežíl (Rašínovo kaldapealse) juures.
2019 – sai Ametlikuks sponsoriks võidusõidumeeskondadele "Autolife" ja BMW M Motorsport. Samal ajal alustas Ettevõte TRB-Danoi ΑΕΛ (AEL Limassol), Küprose võrkpallivõistkonna toetamist, mille nimi on nüüd "RoboMarkets AEL".

Regulatsioon

RoboMarkets Ltd omab litsentsi nr 191/13 Küprose Väärtpaberite ja Börsikomisjonis (CySEC) ja on registreeritud investeerimisettevõttena 29 Euroopa riigis. Maakler on Küprose Investorite Hüvitusfondi (ICF) liige, mis annab CySEC-is registreeritud ettevõtte klientidele hüvitist kui ettevõtted ei ole suutelised seda ise maksma.
Karl Kullisaar

1923

Eesti meistrivõistlustel kergekaalus võitis Kullisaar favoriidiks peetud Albert Kusnetsi ja tuli Alfred Praksi järel hõbemedalile.

1926

Kullisaar tuli Eesti meistriks vabamaadluse kergekeskkaalus.

1929

Kullisaar tuli Eesti meistriks vabamaadluse keskkaalus.

1930

Kullisaar tuli Eesti meistriks keskkaalus nii Kreeka-Rooma (veebruaris) kui ka vabamaadluses (detsembris).
Veebruaris võitis Eesti Tallinnas Läti 4:3. Ka Kullisaar võitis.
Märtsis Euroopa meistrivõistlustel Stockholmis võitis Kullisaar keskkaalus pronksmedali (1. Väinö Kokkinen Soome, 2. Ivar Johansson Rootsi). Kergekaalus võitis Voldemar Väli hõbemedali. Need medalid andsid Eestile 10 riigi seas 5. koha.
Detsembris maavõistlusel Soomega Helsingis esindas Kullisaar Eestit kergekeskkaalus nagu ka August Grünberg. Kergekeskkaalus ja raskekaalus jäi maavõistlus viiki, muudes kaaludes võitis Soome, kokku 22:6.

1931

Kullisaar tuli märtsis Eesti meistriks kergekeskkaalus.
Euroopa meistrivõistlustel Prahas ei tulnud Kullisaar medalile.
Oktoobris võitis Eesti Riias Läti 5:2. Novembris viigistas Eesti Tallinnas Soomega 14:14.

1932

Rootsi-Saksa-Ungari-Eesti maavõistlusel Stockholmis jäi Eesti viimaseks, kuid võitis Tallinnas Läti 5:2.
Los Angelese olümpiamängudest jäi Eesti üldiselt kõrvale. Osvald Käpp siiski maadles.

1933

Kullisaar tuli Eesti meistriks keskkaalus.
Euroopa meistrivõistlustel märtsis Helsingis ei tulnud Kullisaar medalile. Albert Kusnets kergekeskkaalus ja Olaf Luiga poolraskekaalus võitsid pronksmedali.
I Turaani turniiri 22.–24. aprillil võitis Soome (18 21-st) Ungari (13) ja Eesti (11) ees.
Alates 1933 kuulus Kullisaar maadlus- ja tõstekohtunike kogu juhatusse.

1935

Kullisaar tuli Eesti meistriks vabamaadluse poolraskekaalus.

1938

Kullisaar tuli märtsis Narvas Eesti meistriks Kreeka-Rooma maadluse poolraskekaalus Juhan Kalde ja Edgar Rohtmetsa ees. Eesti parim poolraskekaallane Ago Neo ei osalenud.
14. märtsil Helsingis kaotasid nii Eesti A- kui ka B-koondis Soomele 2:5. Võitsid keskkaallased Voldemar Roolaan ja Karl Kullisaar ning raskekaallased Kristjan Palusalu ja Johannes Kotkas.
24.–27. aprillil Tallinnas toimunud Euroopa meistrivõistlustel osales Karl Kullisaar kohtunikuna (Eestist veel Erich Byström, K. Gern ja Aat Männis). Johannes Kotkas võitis, Nikolai Karklin tuli teiseks ja Voldemar Roolaan kolmandaks.

1940

Karl Kullisaar arreteeriti NKVD poolt 24. detsembril 1940 Tallinnas. Ta suri  Unžlagi vangilaagris Venemaal.
Kölni konföderatsioon

Kölni Konföderatsioon oli Taani-Hansa sõjas, 1367. aastal Kölnis sõlmitud Taani kuninga vastane sõjaline liit, milles osalesid Taani ülemvõimu vastu Läänemerekaubanduses 77 Hansalinna ja Holsteini, Mecklenburgi ülikud, taani aadlikud ja Madalmaade linnad.
Valdemar IV Atterdag (1340–1375), oli taastanud Taani riikliku ühtsuse ning kuningavõimu autoriteedi Taani riigis, 1361 vallutas Ojamaa ja tal õnnestus saavutada kontroll Øresundi väina üle ja kontrollida Läänemere laevandust ning maksustada väina läbivad kaubalaevad.
Lenín Moreno

Isiklikku

Ta on abielus ja kolme tütre isa.
Ta liigub ratastoolis, kuna 3. jaanuaril 1998 teda rööviti ja tulistati Quito kaubanduskeskuse parklas. Selle tagajärjel jäi ta alakeha halvatuks.